

M I S J O N I H A G E N

Kjære Nabo

**Oppdatering**

De to siste årene har vi jobbet digitalt, og folk har kjøpt lodd. Det ble sendt tilsammen ca. 160 000 kroner fordelt på Nådehjemmet, en heim for husløse gravide i Bangkok, og til døveskolen på Madagaskar.

**Informasjon om årets MIHA**

Lørdag 28.mai 2022 arrangerer vi MIHA for 5. gang. I år fordeles pengene mellom Nådehjemmet i Bangkok og et klimasmart landbruksprosjekt på Madagaskar. Programmet er varierende, og vi tror det er noe for en hver smak. Aasbjørg Fossan har lang erfaring i å høste urter fra skog og mark. Hun deler av sin kunnskap. Mia Larsen ble kjendis i programmet «Alle mot en». Der fortalte hun at hennes drøm var å komme ut med musikken hun lager. Hun kommer og har en minikonsert for oss. Det vil være Eritreisk kaffeseremoni nede i «Auduns plass», og i tillegg er det selvsagt salg av planter til nytte og pryd. Det er blant annet doble cosmos i år, og frilandsagurk som passer perfekt ved husveggen. Du kan også være med i «Flotto-trekningen» og vinne en solstol i tre med et deilig saueskinn. Hovedlotteriet trekkes på samlinga til slutt. Du kan vinne en plantepakke eller en «barnepakke». Hovedgevinsten er en pizzaaften for opp til 8 personer på Høgaunet.

Vi ønsker deg hjertelig velkommen! Skulle du ønske å støtte prosjektene men ikke har anledning til å komme, kan du likevel kjøpe lodd. Det er 20 kroner pr. lodd. Alle pengene går uavkortet til bistandsprosjektene som NMS (Norske Misjonsselskap) driver.

1. Send en SMS til Greta, nr. 48 14 78 27 med ønsket antall lodd. Da får du et kontonummer hvor pengene settes inn, og hvilke nummer du har fått.
2. **Eller:** send en sum som går opp i 20 på VIPPS til Greta sin mobil: 48 14 78 27

Husk å skriv i meldingsfeltet at det er til MIHA lodd, navn og adresse.

Da får du sendt tilbake hvilke nummer du har fått.

Vinnerne blir kontaktet.

Med hilsen MIHA

Oss på Høgaunet – som ønsker alle en god og varm sommer. Tenk på hvor mye varme vi må ha til gode!